Legal Document

Category: 21

Text:
48. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Α9-2687 της 16/29 Σεπτ. 1980 (ΦΕΚ  Β΄ 975) Περί καθορισμού ανωτάτου ορίου προσαυξήσεως διδάκτρων των Ιδιωτικών Ανωτέρων Τεχνικών Σχολών διδακτικού έτους 1980-81. 1.Καθορίζουμε για το διδακτικό έτος 1980-81 την προσαύξηση των διδάκτρων των Ιδιωτικών Ανωτέρων Τεχνικών Σχολών Ηλεκτρονικών και Ναυπηγών σε ποσοστό 22% επί των εισπραχθέντων νομίμως κατά το διδακτικό έτος 19791980 και υπό την προϋπόθεση ότι το ανώτερο όριον τούτων δεν θα υπερβαίνει τα κατωτέρω ποσά: Για το πρώτο έτος δραχμές 53.900 Για το δεύτερο έτος   «        41.700 Για το τρίτο έτος        «        34.750 2.Ως δίδακτρα θεωρούνται και τα κάθε είδους ποσά που εισπράττονται για την παροχή πρόσθετων υπηρεσιών που τελούν σε εξάρτηση με την εκπαιδευτική υπηρεσία (εκπαιδευτικά τέλη, πιστοποιητικά, βεβαιώσεις κλπ.). 3.Από την έκδοση της παρούσης αποφάσεως απαγορεύεται η συμπλήρωση των εισπραττομένων διδάκτρων με πρόσθετες παροχές οιασδήποτε φύσεως εφόσον με αυτές θα επιδιώκεται αύξηση αυτών. 4.Οι παραβάτες της αποφάσεως αυτής, που ισχύει από τη δημοσίευσή της στην Εφημερίδα της Κυβερνήσεως, διώκονται και τιμωρούνται σύμφωνα με τις διατάξεις της από 22.2.79 πράξεως Νομοθετικού Περιεχομένου, η οποία κυρώθηκε, τροποποιήθηκε με τον Νόμ. 926/1979. 32.Ζ.η.47-48 Ιδιωτικές Επαγγελματικές Σχολές